**СПАДЧЫНА**

Са словам паэта знаёма з юнацтва,

Яно, як крыніца, і сёння бруіць.

Чаму так – няцяжка зусім здагадацца,

У ім пра радзіму малую гучыць.

Пра край наш цудоўны, прыгожы, глыбінны,

Дзе сосны высокія ў неба імкнуць,

Дзе людзі любога сустрэнуць гасцінна,

Дзе праца і песня ў сяброўстве ідуць.

За кожным радком – і любоў, і павага

Да матчынай мовы, людзей, да зямлі.

На роздум наводзіць ягоная прага

Пасаду вышэй аддаваць дабрыні.

А колькі ў іх ёсць філасофскага зерня

Аб лёсе вяскоўцаў, культуры, жыцці…

“Народны душою”, - зазначыў Арцем’еў,

“Народны”, - гамоняць у такт каласы.

І песняй гучаць яго вершы над полем,

Задача нашчадкаў – каб іх зберагчы,

Бо спадчына гэта – і скарб наш, і доля,

Жывая рака, якой плыць праз вякі.